Nafarroako Parlamentuko Eledunen Batzarrak, 2021eko irailaren 22an egindako bilkuran, honako adierazpen hau onetsi zuen:

“1. Nafarroako Parlamentuak bat egiten du Emakumeen eta Neskatoen Sexu-esplotazioaren eta Trafikoaren Aurkako Nazioarteko Egunarekin, zeina irailaren 23an baita.

2. Nafarroako Parlamentuak emakumeak pobreziaren feminizazioagatik eta gizonen eskariagatik prostituituak izatera behartzen dituzten kausak desagertzearen alde borrokatuko duen gizarte-eredu bat defendatzen du, eta kausa horiek desagerrarazteko eta ondorioei aurre egin ahal izateko jardun behar dugu. Emakume horien sexu-esplotazioa bateraezina da berdintasunaren, pertsonen duintasunaren errespetuaren eta emakumeen giza eskubideen defentsaren gizarte-ereduarekin.

3. Nafarroako Parlamentuak aitortu egiten du krisi honetan ezinbesteko zerbitzuak ematen jarraitzen duten organizazioen eta kolektiboen lana: biktimak bilatzen eta justizia, osasungintza nahiz laguntza eta babes soziala izan dezaten laguntzen, eta abusu nahiz esplotazio egintza gehiago gerta dadin ekiditen.

4. Nafarroako Parlamentuak uste du beharrezkoa dela sexu-esplotazioaren aurkako sentsibilizazio-kanpainak egiten jarraitzea, gizartearen sentsibilizazioa eta, ondorioz, delinkuentzia antolatuaren irabazi handitako negozio-bolumena mugitzen duten delituzko jokabide mafioso horien errefusa soziala lortzen laguntzeko” (10-21/DEC-00057).

Iruñean, 2021eko irailaren 22an

Lehendakaria: Unai Hualde Iglesias